
CREAȚIEI - 

CUPRINS 


Omul este o şoaptă mincinoasă a Creaţiei 

Mă aştept 

Creierii plini de migrene ai Viselor 

Greierii Viselor 

Pe linia Moartă a Iluziilor Vieţii Iubirii noastre 
Pe Zidurile Liberului Arbitru 

De pe buzele Cuvântului Mântuitor al Visului 
În Apele Gândurilor murdare ale Existenţei 
Vor da mereu pe dinafară 


. Lozurile de Veci 

. Moneda de schimb a Demnităţii 

„ Altare ale Condiţiei Umane 

. Prin Ţărâna Pustei a Adevărului 

. Moartea ce pare că întârzie să sosească 

. Motorul întregii Lumi 

. La gâtul Întrebărilor 

. Vor deveni la rândul lor Trecut 

. Pantoful de Cenușăreasă al Predestinării 
. Dorul Ochilor de Cer ai Nesfârşirii 

. Din care să ne construim Condiţia Umană 
. Floarea Soarelui 

. Gardianul care ne fură nouă Eternitatea 
. Oricât de mult i-ar datora Morţii 

Lacătele ruginite și roase ale Lanţurilor de 
Cuvinte 

Aducătoare de Noroc Ghinioanelor 

Cu câte o felie de Deşertăciune 

Prin Crevasele Ridurilor adânci 

Aripile de Înger ale Fericirii 

Coşmarurile Nopţilor de veghe 

De nasturii Speranţelor 

Omul confundă Fericirea 

Colţii sângeroși ai Cuvintelor 

A sta la masa Speranţei 

Ne-am desenat Catedrale de Vise 

În Portmoneul Viselor atât de gol 
Determinându-le să cadă 

Ori de câte ori adie Frigul 

Tarabe de Vise 

Împlinirile vânate pe ascuns de Moarte 
Printre Razele strălucitoare ale Fericirii 
Împachetaţi în Destinele ţipătoare 
Niciodată nici un Răspuns 

Le strigăm surd Morţii 

Ca să ne tăiem Eternitatea Clipei în tăişurile lor 
Te rog Lumină Divină răsari 

Ştiind cît de multe neadevăruri 

Ne-a însemnat Anii 

Prin Genele defecte ale unui Apus însângerat 
Şi să evadăm în Amintirile Viitorului 
Încât nu ne mai putem regăsi niciodată 
Primeşte-ne Doamne 

Labirinturile îşi spală Rătăcirile 
Ne va muri Moartea 
Respirând 'Tonul rece şi indiferent 

Durerea Despărţirii de noi înşine 

Zidurile Cioburilor tăioase ale Disperării 
Încât își stinseră Lumânările Viselor 

În Ochii Lumii Deșertăciunii noastre 

Să ne îmbrăţişeze cu aerul ei adolescentin 
Undeva în urmă într-o altă Existenţă 
Fântânile secate de Îndestulare 

Mântuiri Amăgitoare 

Ţie Doamne Dumnezeul meu 

Sub Cerul liber al străzilor de Cuvinte 
Cuvinte recondiționate 

Plasa roasă de Vremuri a Compromisurilor 
Către Cerurile Cunoaşterii noilor Dureri 
Câteva pene de Gânduri 

Târgul de Impresii 

Să laşi Iubirea Luminii Divine 

Unde să binecuvântăm numele Tău Doamne 
Frigul Lacrimilor greu şi pătrunzător 
Catedralele somptuoase ale Dezmăţului 
Agăţaţi de Păcatele Originare 

La Expoziţia Infernului 

Nu a vrut niciodată să creadă în noi 

1) Omul este o şoaptă mincinoasă a Creaţiei 


Răstigniți pe mormintele propriilor Aspiraţii, 
ne ascundem Cimitirele Cuvintelor, 
printre buruienile Întâmplărilor, 

cărora le suntem datori, 

cu o Moarte, 

izvorâtă din adâncurile Fiinţei, 

Iluziilor Non-Sensurilor Existenţei, 

în care ne-am întrupat, 

Visele Amintirilor din Viitor, 

în mugurii otrăviți ai Durerii, 

fără să ştim vreodată, 

că respirăm un Compromis, 

ce a devenit Speranţa deşartă, 

că ne vom învinge pe noi înşine, 
ignorând cu desăvârşire, 

Condiţia Umană, 

prin care, 

Omul este o şoaptă mincinoasă a Creaţiei, 
pe care a greşit-o Dumnezeu, 

atunci când s-a simţit prea Singur, 

fără de Suferinţa noastră, 

şi a decis să ne clădească din temelii, 
Disperarea, 

pe care să o îmbrăcăm, 

în decursul Iluziilor Vieţii noastre tulburi, 

din fântâna veşnic secată de Fericire, 
a Destinului. 


2) Mă aştept 


Părăsit de mine însumi, 

mă aştept, 

la colţurile străzilor veştejite, 

ale Sufletului meu, 

sperând că-mi voi reîntâlni Fiinţa, 
pierdută prin buzunarele Timpului, 

la Jocurile de Pustiu, 

ale Disperării, 

din care mi-am clădit palatul Disperării, 
devenind cel mai bogat, 

în Suferință, 

din întreaga Gară, 

a Păcatelor Originare, 

unde Lumea își aşteaptă tăcută, 

Trenul Morţii, 

pe care Iluziile Vieții vor să-l tot amâne, 
ştiind că unicul lor rost, 

se află doar în Trupurile Suferinţelor noastre. 


SORIN CERIN 
- OMUL ESTE O ŞOAPTĂ MINCINOASĂ A 
CREAȚIEI - 
-Poeme filosofice- 


3) Creierii plini de migrene ai Viselor 


Scăldaţi de valurile amare, 

ale Disperării, 

privim cum ni se descompun, 

fără nici un rost, 

Trupurile Cuvintelor, 

pe care le-am fi dorit curățite, 

de murdăria atâtor Semne de Întrebare, 
rătăcite printre Privirile răstignite, 

ale Eternităţilor de Clipe, 

despre care credeam, 

că ne pot mântui, 

de Iluziile Vieţii și Morții, 

ale căror Pași siniştri, 

îi simțeam cum ne calcă adânc și apăsat, 
Creierii plini de migrene ai Viselor, 
ce-abia mai puteau să respire, 

câte un Sentiment amărât, 

al Speranţei. 


4) Greierii Viselor 


Frunzele fără nervuri ale Gândurilor, 
cad neîncetat, 

pătându-ne Cerurile Zilelor putrede, 
ale Rădăcinilor, 

de Priviri abătute, 

peste care a început să ningă, 

cu țărâna mucegăită, 

a Întrupărilor Disperării, 

din care greierii Viselor, 

şi-au făcut culcuș, 

pentru iarna Singurătăţii de noi înșine, 
ce va să vină, 

peste Jarul stins al Sentimentelor, 
din cenuşa cărora, 

Iluziile Vieții şi Morții, 

ne vor crea, 

Destinul. 


5) Pe linia Moartă a Iluziilor Vieţii Iubirii noastre 


Zodii rupte din calendarele Promisiunilor, 
care şi-au pierdut averile Zilelor, 

la Ruleta măsluită a Destinului, 

părăsit de propriul Sine, 

printre căile ferate, 

ale Clipelor ruginite, 

peste care nu va mai trece niciodată, 
Trenul Speranţelor, 

ce a fost tras, 

pe linia Moartă, 

a Iluziilor Vieţii, 

Iubirii noastre, 

mestecată de colții tociţi ai unui Timp, 
care se droghează cu miresmele ei, 
atunci când este obligat, 

să ducă în cârca sa, 

Existenţa ajunsă în putrefacție, 

a Condiţiei Umane. 


6) Pe Zidurile Liberului Arbitru 


De câte ori, 

alergăm pe Zidurile Liberului Arbitru, 
credem că le-am învins, 

atunci când, 

Iluziile Non-Sensurilor Existenţei, 
ne arată porțile masive, 

de Gânduri istovite, 

care le străjuiesc, 

Destinele ruinate ale Întâmplărilor, 
ce vor deveni, 

propriile noastre Trupuri de Cuvinte, 
poleite cu Disperarea, 

Zilelor stoarse de vlagă, 

ale Fericirii, 

din care n-am reuşit niciodată, 
să ne luăm, 

cel puţin câte o fărâmă, 

de Adevăr. 


7) De pe buzele Cuvântului Mântuitor al Visului 


Norii negri ai Compromisurilor, 

au început să-și toarne, 

oţetul amar al Lacrimilor, 

de pe buzele Cuvântului Mântuitor, 

al Visului, 

ce a fost răstignit, 

pe Genele Sângelui Strămoșilor Suferinţelor noastre, 
care ne poate salva de noi înșine, 

prin Focul Sacru al Adevărului Absolut, 
stârnit de Inima, 

Ferestrelor deschise de Cer, 

a Străinului Subconştient, 

a cărui Biblie, 

a Regăsirii de noi înşine, 

ne poate descifra, 

codul Amintirilor din Viitor, 

a lubirii, 

prin care putem închide, 

porțile Suferinţei, 

dorite a fi deschise, 

pentru totdeauna, 

de către Iluziile Vieţii și Morţii. 


8) În Apele Gândurilor murdare ale Existenţei 


Înecat în misterul propriei Conștiinţe, 
Destinul s-a zbătut între Bine şi Rău, 

până când a reuşit, 

să se despartă, 

de lanţurile Eliberării de propriul său Sine, 
căzând în braţele reci și mincinoase, 

ale Iluziilor Vieţii şi Morții, 

care i-au arătat imaginea falsă, 

a Fericirii, 

care se scălda, 

în Apele Gândurilor murdare ale Existenţei, 
din care ni s-a plămădit, 

Creația Lumii Disperării noastre, 
născându-ne legați, 

de gratiile Timpului criminal, 

care-şi ucide propriile Clipe, 

doar spre a îndestula, 

Moartea, 

pentru care am fost făcuţi, 
să trăim. 


9) Vor da mereu pe dinafară 


Zorii plini de Cearcănele Viselor, 
însoțiți de Ochii roşii ai Disperării, 
ce-abia mai pot observa, 

Lacrimile Amurgului nostru de Vise, 
sub care ne-au căzut stropii Destinelor, 
ce ne-au plouat, 

cu gustul amar al Zilelor, 

în Cerul Gurii Întâmplărilor, 

care ne va înghiți, 

întreaga Viaţă, 

cănile de pustiu, 

ale Rătăcirii de noi înşine, 

care ne vor da mereu pe dinafară, 
Disperarea. 


14 


SORIN CERIN 
- OMUL ESTE O ŞOAPTĂ MINCINOASĂ A 
CREAȚIEI - 
-Poeme filosofice- 


10) Lozurile de Veci 


Aruncaţi prin tomberoanele Deşertăciunilor, 
Anii cerşetori ai Disperării, 

îşi mai caută şi acum, 

printre zdrenţele propriilor Vise, 
Lozurile de Veci, 

pe care ni le-au jucat Destinele, 
împreună cu care, 

ne-au fost înmormântate, 

Eternităţile Clipelor, 

din Cimitirele Cuvintelor, 

pe care ni le-au rostit, 

Ridurile Rătăcirilor, 

de noi înşine, 

la marginea gropii, 

Singurătăţii, 

care ne aştepta tăcută şi solemnă, 
purtându-ne Privirile, 

pe oasele aripilor unor Speranţe deşarte, 
ce au mai rămas din noi. 

11) Moneda de schimb a Demnităţii 


Îndesate în cochilia lor, 
Anotimpurile, 

sunt maestrele în vrăjitorii, 

ale Amintirilor, 

din care ne împletim culmile Disperării, 
cu Ifose pline de angoase existențiale, 
ale Iluziilor Vieţii şi Morții, 

care ne reciclează Destinele, 
condamnându-ne, 

la munca silnică, 

a Cunoașterii Durerii, 

ori de câte ori, 

se îndatorează Plăcerilor, 

fund obligate să ne lichideze, 

contul gregar al Fericirii, 

alungată din creierii Creației, 

pe tărâmurile Singurătăţii, 

lipsită de moneda de schimb, 

a Demnităţii. 

12) Altare ale Condiţiei Umane 


Risipit prin cenuşa Adevărului, 
Visul, 

s-a îndreptat către Zările, 

Iluziilor Non-Sensurilor Existenţei, 
din care ne bem Disperarea, 

în cănile de pustiu, 

ale Gândurilor deşarte, 

pe care le spargem mai apoi, 

de pereții ruinați, 

ai Catedralei Zidurilor ridicate, 

în noi înşine, 

devenite Altare ale Condiţiei Umane, 
la care să ne rugăm, 

în cinstea Durerii, 

de pe care să ne înălțăm, 

Privirile Umilinţei, 

pentru a contempla, 

Depărtările care ne despart, 

de Steaua Nemuririi, 

care arde și acum pentru noi, 
iluminându-ne Amintirile Viitorului, 
din care am coborât, 

să ne întrupăm Predestinarea, 

dând astfel viață, 

Lumii unui Absurd, 

despre care nu credeam, 
să existe, 

niciodată, 

pe fruntea, 

Eternităţii Clipei noastre, 
care ni se mistuie, 

în flăcările reci şi discordante, 
ale Timpului, 

Ochilor de Cer, 

adânciţi în orbitele, 

unei Speranţe, 

ce-abia mai respiră, 
Prezentul, 

alături de noi. 


13) Prin Ţărâna Pustei a Adevărului 


Încărcaţi cu strălucirea Stelei Nemurii, 
ce se mistuie de dorul nostru, 

ne-am întrupat, 

în morminte de Vise, 

pentru a ne regăsi în Moartea, 

ce ne-a promis Fericirea, 

în gările atemporale, 

din Privirilor şubrede, 

ale Scândurilor de Întrebări, 

cu creştetele încoronate, 

de cuiele ruginite ale Zilelor, 
bătute adânc, 

în Sicriele unor Speranţe, 

ce-și caută abătute, 

locul de veci, 

prin "Țărâna Pustei a Adevărului. 


14) Moartea ce pare că întârzie să sosească 


Vieţile adormite pe vecie, 

în colții de fiară, 

ai Iluziiilor Non-Sensurilor Existenţei, 
îşi caută printre mormintele, 

fără nume ale Viselor, 

Stelele căzătoare, 

ale Clipelor, 

din care Rătăcirile Speranţelor, 
şi-au împletit colierele Destinelor, 
în toate nuanțele posibile, 

pentru a atrage cu ele, 

Moartea, 

ce pare că întârzie să sosească, 

la Întâlnirea, 

dintre Zâmbetele încleştate, 

ale Întâmplărilor Neîntâmplătoare, 
şi Disperare. 


15) Motorul întregii Lumi 


Viaţa este o căutare, 

fără de sens, 

a Sensului, 

predestinat să rămână doar el, 
unicul învingător, 

al Întâmplărilor Neîntâmplătoare, 
ale Iluziilor Existenţei, 

în care ne înveşmântăm, 

fără să ştim, 

Chpele ucise pe nedrept, 

de Disperarea unui Timp, 

a cărui Gelozie, 

pe Eternitatea, 

Iubirii noastre, 

care ne aşteaptă, 

în Amintirile Viitorului, 

devine Motorul întregii Lumi, 
care se deplasează cu viteză sporită, 
spre Moarte. 

16) La gâtul Întrebărilor 


Şiroaie de Ziduri, 

se scurg, 

printre Mormintele Lacrimilor, 

din Zâmbetele noastre, 

împietrite amar, 

pentru a fi sculptate, 

în stânca Deşertului de Cuvinte, 

pe care ne risipim, 

cele câteva monede de Zile rămase, 
prin buzunarele şchioape ale Adevărului, 
purtat la gâtul Întrebărilor, 

despre noi înșine, 

la ceas de Singurătate. 


17) Vor deveni la rândul lor Trecut 


Ploua cu atât de mult Amurg, 
peste nervurile Amintirilor, 
din frunzele ruginite, 

ale 'Trecutului, 

Suferinţei, 

din Genele Sângelui, 

ce fierbe în noi, 

să facem dragoste, 

cu Eternitatea, 

sperând să-l salvăm, 

din Pașii trişti ai Gândurilor, 
ce refuză să ne ducă, 

către vreo Regăsire, 
lăsându-ne să ne afundăm, 

ŞI mai adânc, 

în Noroiul Întrupării Viselor, 
din care într-o bună zi, 
Olarii Predestinării, 

vor crea alte căni de pustiu, 
ale Deşertăciunii, 

din care generațiile viitoare vor bea, 
Apa Vieţii Viselor noastre, 
ce vor deveni, 

la rândul lor, 

Trecut. 


18) Pantoful de Cenuşăreasă al Predestinării 


Amăgiţi, 

de Orizonturile ruginite de Întrebări, 
ale ploilor de Zâmbete împietrite, 
ale Zilelor, 

ce cad în rafală, 

peste pletele cărunte ale Disperării, 
de a întârzia la Balul Morții, 

unde să dansăm, 

ultimul vals, 

al Singurătăţii, 

după care să ne aruncăm definitiv, 
Pantoful de Cenuşăreasă al Predestinării, 
şi să lăsăm, 

alte Iluzii ale Vieţii şi Morții, 

să-l încalțe, 

pentru a lăsa la rândul lor, 

alte Umbre ale Deșertăciunii, 
printre Cimitirele de Cuvinte, 

ce vor veni. 


19) Dorul Ochilor de Cer ai Nesfârşirii 


Lasă-mă să-mi pun singur, 
coroanele de spini ale Destinului, 
rupt din trandafirii Zâmbetelor tale, 
culese din grădina fără nume, 

a Sufletului unei Amintiri, 

pe care nu pot să o trimit, 

să-şi mute Trecutul, 

în Eternitatea Clipei, 

ce ne-a fost furată, 

de Timpul beat, 

după frumusețea, 

Iluziilor Vieţii şi Morții, 

ce ne-au alungat, 

din Lacrima Eternităţii, 

pe care navigam, 

împreună cu Adevărul Absolut, 

al lubirii, 

în flăcările Infernului din noi înşine, 
unde ne mistuim, 

de dorul Ochilor de Cer ai Nesfârşirii, 
pe care ni i-au pierdut Privirile, 

la ruleta, 

Hazardului acestei Lumi. 


20) Din care să ne construim Condiţia Umană 


Căzuţi în prăpastia Morţii, 

săpată de Predestinarea, 

Iluziilor Non-Sensurilor Existenţei, 
din care ne rupem, 

câte o felie de Deșertăciune, 

la prânzul Timpului, 

care ne înghite Visele, 
sfârmându-le oasele fragile, 

pentru a lăsa să i se prelingă, 
Sângele Genelor, 

Strămoşilor Suferinței, 

peste obrazul gros, 

de Zile ridate şi mucegăite, 

care ne aşteaptă asunse, 

în barba încărunțită a Disperării, 
din care să ne construim, 
Condiția Umană. 


21) Floarea Soarelui 


Valuri de Floarea Soarelui, 

ni se dăruiesc, 

în buchete de Amintiri, 

care ne zâmbesc, 

prin razele calde ale Ţărmurilor, 
Ochilor de Cer, 

ale Orizonturilor, 

ce par a ne fi furat, 

Destinele grele și obositoare, 

ale Zorilor, 

care renunță să mai vină, 

peste părul încâlcit al Zilelor amăgite, 
să spele farfuriile solare, 

sparte de pereții Deşertăciunilor, 

din care am gustat, 
undeva-cândva, 
Fericirea, 

într-o Eternitate de Clpă, 
ce a rămas acum, 

a Nimănui. 


22) Gardianul care ne fură nouă Eternitatea 


Legaţi de frânghia, 

Zidurilor de Cuvinte, 

ale căror morminte, 

ne aşteaptă tăcute şi satisfăcute, 

de graba prin care Iluziile Vieţii şi Morții, 
îşi clădesc Templele Suferinţelor, 

la picioarele cărora, 

trebuie să ne închinăm Fiinţa, 

ce respiră Umilinţa de a se fi născut, 
printre cănile de pustiu, 

ale Absurdului, 

din care trebuie să-şi bea zilnic Disperarea, 
porţia de Clipe, 

ce mor agăţate de gâturile pustii ale Speranţelor, 
invitate la Valsul cel din urmă, 

al Fericirii, 

care s-a suspendat, 

de dinainte de a fi Timpul, 
gardianul, 
care ne fură nouă Eternitatea. 


23) Oricât de mult i-ar datora Morţii 


Răpiţi din Catedrala Luminii Divine, 
zidită pe Adevărul Absolut, 

al lubirii, 

din Visele căreia ne-am creat, 
Eternităţi de Priviri, 

pe care le-am fi dorit, 

Sufletele Stelelor Regăsirii, 

de noi înşine, 

ce nu vor cădea niciodată, 

pe frunțile pline de sudoare, 

ale Singurătăţii, 

ce încă mai spală cu Apa Uitării, 
Inimile de Cer, 

ale Cuvintelor decăzute, 

în prăpasuiile, 

Iluziilor Non-Sensurilor Existenţei, 
care mai pretind și acum, 

că ne-ar fi creat, 

Lumea Disperării, 

în care nu vrem să mai credem, 

oricât de mult i-ar datora Morţii, 
Sufletele noastre. 


24) Lacătele ruginite şi roase ale Lanţurilor de 
Cuvinte 


Patimile spinilor din coroana uscată a Iubirii, 
ne umple cănile de pustiu ale Zilelor, 
alungate să rătăcească, 

prin labrinturile fără ieșire ale Disperării, 
pe care le întrețin cu sfinţenie, 

Iluziile Vieţii şi Morții, 

pentru a se închina, 

la lacătele ruginite și roase, 

ale Lanţurilor de Cuvinte, 

pe care Zâmbetele crispate şi abătute, 

ni le rostesc, 

din adâncurile Ridurilor reci, 

ale Timpului înfrigurat, 

de pe faţa căruia, 

nu se mai poate citi, 

nimic din Amintirile Viitorului, 

pe care încă le mai aşteptam, 

în gara ruinată a Iubirii noastre, 

al cărei tren, 

întârzie, 

de mai bine de o Viaţă, 

să apară, 

pe fruntea Orizontului îndepărtat, 
al unei Speranţe. 


25) Aducătoare de Noroc Ghinioanelor 


Aripi sordide, 

de Iluzii ale Vieţii şi Morţii, 

ne duc spre înalturile Despărțirii, 
de noi înşine, 

prin fierbințeala Frământărilor, 
care ne ard Speranţele, 

pe rugurile Zâmbetelor înghețate, 
de pe buzele reci, 

ale Cimitirelor de Cuvinte, 

în care ne-am înmormântat, 

Visele, 

atât de sărace în Împliniri, 

încât a trebuit să le amanetăm, 
până şi Clipele, 

pe care le purtau, 

la gâturile sugrumate ale Dorinţelor, 
încrustate în medalioanele Fericirii, 
ce s-au dovedit a fi, 

aducătoare de Noroc, 
Ghinioanelor. 


26) Cu câte o felie de Deşertăciune 


Strunele de stele, 

ale Luminii Divine, 

din Privirile eterne ale Iubirii, 

ne cântă şi acum, 

valsul Nemărginirii, 

pe care o cuprindem, 

în Ochii de Cer ai Viselor, 

pe aripile cărora zburăm, 

însoțind Adevărul Absolut, 

care ne duce până dincolo de Fiinţa, 
care ne-a clădit Orizonturile Speranţelor, 
ce nu pot fi cuprinse, 

cu pălmile bătătorite de Clipe, 

ale Timpului, 

din care Moartea, 

ne serveşte de fiecare dată, 

cu câte o felie de Deşertăciune, 
reamintindu-ne, 

Lumea în care ne aflăm. 

27) Prin Crevasele Ridurilor adânci 


Pierduţi, 

pe Țărmul de Lacrimi al Cuvântului, 
pentru teritoriile căruia, 

s-a luptat Creaţia, 

sacrificându-și Eternităţile Clipelor, 
pentru a sădi, 

în ţărâna Vârstelor goale, 

de Suflet, 

Iluziile Non-Sensurilor Existenţei, 
din care să ne croim, 

ochelari de Vise, 

pe care să nu le orbească, 
Întunericul Durerii, 

care ne desparte zilnic, 

de noi înşine, 

sperând că nu vom mai regăsi niciodată, 
Lumina Divnă, 

din Amintirile Viitorului, 

de pe fruntea cărora, 

am alunecat, 

prin Crevasele Ridurilor adânci, 

ale Deşertăciunii, 

acestei Existenţe. 

28) Aripile de Înger ale Fericirii 


Am căutat de fiecare dată, 

Aripile de Înger, 

ale Fericirii, 

ce a zburat mai repede, 

decât mi s-ar fi așteptat, 

până şi Iluziile Vieţii şi ale Morţii, 
din Zidurile cărora, 

mi-am făcut trepte, 

să pot urca, 

până în înaltul Cerurilor, 

Ochilor tăi, 

Iubire, 

unde să le cuprind, 

Nemărginirea Privirilor, 

din Lacrimile Adevărului Absolut, 
unde se mai scaldă şi acum, 
Razele Luminii Divine, 

care ne-a născut Eternitatea, 
Viselor noastre. 

29) Coşmarurile Nopţilor de veghe 


Pustiit de râsul sarcastic, 

al Iluziilor Non-Sensurilor Existenţei, 
care pretind că mi-au învelit, 

Frigul crispat, 

de teama Speranţelor deşarte, 

de pe buzele Cuvintelor, 

înecate în articulațiile neinteligibile, 
ale Disperării, 

care ne este servită în porţii generoase, 
de Coşmarurile Nopţilor de veghe, 

ce stau la căpătâiul, 

Morţii noastre, 

de fiecare zi. 


30) De nasturii Speranţelor 


Dansează-mă Existenţă, 
peste Clipele care ne aplaudă, 
Iluziile Non-Sensurilor, 
Viselor noastre, 

înaintea Morţii, 

pe care să o rătăcim, 

fără să ne mai găsească vreodată, 
prin Eternitatea Iubirii, 

pe care ne-o legăm, 

de nasturii Speranţelor, 

ce-i vom deschide, 

atunci când fierbințeala Sentimentelor, 
ne va alunga să căutăm, 

răcoarea Nemărginirii, 

în care ne vom ascunde, 
obligându-ne Zilele, 

să nu-și mai consemneze, 
Începutul şi Sfârşitul, 

în certificatele de naștere şi deces, 
ale Deşertăciunilor. 


31) Omul confundă Fericirea 


Secătuit de propriul Sine, 

Omul confundă Fericirea, 

cu Umplerea Lipsei, 

pe care ne-a dat-o în dar Moartea, 
ca să alergăm, 

cât mai repede în braţele ei reci, 
care ne dau Iluzia, 

că avem mereu nevoie de Altceva, 
orice am avea, 

ca să ne încălzim, 

fie şi străzi întregi de stele, 

care să se aprindă numai pentru noi, 
la valsul cosmic, 

al Iluziilor Non-Sensurilor Existenţei, 
la care să ne dansăm, 

cănile de pustiu, 

din care să ne bem, 

propria Beţie de Cuvinte, 
întortocheate şi spuse aiurea, 
Disperării. 


32) Colţii sângeroşi ai Cuvintelor 


Depărtări rupte, 

din Inimile de Cer ale Stelelor, 
ne aprind paşii Disperării, 

pe rugul Cuvintelor arse, 

de jarul neistovit ale Viselor, 
pe care ne ardem Zilele, 

ce vor fi servite, 

de colții sângeroși ai Cuvintelor, 
nemiloase şi lacome, 

ce-abia aşteaptă, 

să-şi surprindă prada, 

compusă mai ales din Zâmbete, 
ce nu stau la locul lor, 

şi hoinăresc indiferente, 

pe obrajii descărnați, 

ai Timpului, 

mare admirator al meniurilor vânătoreşti, 
ale Disperării. 


33) A sta la masa Speranţei 


Legături ieftine de Remușcări, 

se vând prin pieţele dărăpănate ale Ridurilor, 
prin care se scurge, 

sudoarea Timpului nespălat, 

de Zilele murdare, 

care ne cerşesc câte o monedă de Integritate, 
cu care să-și poată agonisi, 

o firimitură de Adevăr, 

de pe tejgheaua roasă a Disperării, 

unui Destin, 

pe care să-l împartă cu noi, 

cei atât de grăbiţi, 

de Iluziile Vieţii și Morții, 

încât niciodată nu avem răbdarea, 

de a sta la masa Speranţei, 

să ne hrănim, 

alături de ele, 

Compromisurile. 

34) Ne-am desenat Catedrale de Vise 


Pisicile Ferestrelor deschise, 

ale Destinelor, 

îşi spală lăbuţele Amintirilor, 

care ne zgârie, 

Viitorul descărnat al Anilor, 

pe care nu-i mai prinde nimeni, 

pe străzile desfundate, 

ale Gândurilor noastre, 

măturate cu sfinţenie în fiecare Dimineaţă, 
alături de Şoaptele Îmbrăţișărilor Nopţii, 
ucise fără nici un motiv, 

de Timpul ziditor al Disperării, 

din care ne-am desenat, 

Catedrale de Vise, 

la care să ne rugăm neîncetat Speranţele, 
să ni se împlinească. 


35) În Portmoneul Viselor atât de gol 


Zorii cârcotaşi şi plini de ranchiună, 
vor să ne mai vândă încă o Zi, 
la fel ca toate celelalte, 

dar la un preț mai mare al Disperării, 

pe care abia mai avem cu ce să-l achităm, 
atunci când ne uităm adânc, 

în Portmoneul Viselor, 

atât de gol, 

încât devine obscen, 

atunci când ne însoțește, 

pe străzile aglomerate, 

ale Cuvintelor Zadarnice, 

exclamate de Ridurile care au încărunțit, 
carnea Clipelor, 

care ne aşteaptă să o consumăm, 

pe grătarele încinse, 

ale Destinelor, 

care ne ard ca întotdeauna Tălpile Speranţelor, 
bătute-n cuiele Amăgirii, 

de către Sentimente. 


36) Determinându-le să cadă 


Zidarii cișmelelor de Cuvinte, 
aşteaptă Zâmbetele încremenite, 
pe toartele ceștilor de pustiu, 
ale Fericirii, 

să bea Apa Disperării, 

rece şi incoloră, 

dar cu un puternic gust amar, 

care amăreşte, 

până şi cele mai strălucitoare, 

Stele ale Destinelor, 

determinându-le să cadă, 

în gura plină de colți, 

ai Întâmplărilor Neîntâmplătoare, 

ale Iluziilor Non-Sensurilor Existenţei, 
ce sfârtecă Vieţile, 

Amintirilor din Viitor. 


37) Ori de câte ori adie Frigul 


Aş vrea să-ţi împletesc, 
Razele Luminii Divine, 

într-o coroniţă a Fericirii, 

pe care să ţi-o aşez, 

pe fruntea Eternităţii Clhpei, 
care ne-a unit Orizonturile, 
pe care alergăm, 

cuprinzând Steaua Nemuririi, 
dăruită de Adevărul Absolut, 
Iubirii noastre, 

din care Eternitatea Privirilor, 
şi-a făurit trepte, 

către Inima de Cer a Împlinirii, 

ce o îmbrăcăm, 

ori de câte ori, 

adie Frigul, 

pe buzele otrăvite, 

ale Iluziilor Vieţii şi Morții. 


38) Tarabe de Vise 


Răstigniți pe rădăcinile îngheţate ale Disperării, 
ne încleștăm Zâmbetele, 

către Inimile Cuvintelor salvatoare, 

ce ar putea să ne coboare, 

de pe lemnul umed şi descompus, 

pe care ne-am putrezit Eternităţile Clhpelor, 
forțați să bem, 

doar Apa amară a Deșertăciunii, 

din aceleaşi căni de pustiu, 

ciobite si murdare, 

ale Destinelor Vieţilor noastre, 

cumpărate pe Nimic, 

de către Moarte, 

la Târgul Absurdului, 

unde şi-au luat Tarabe de Vise, 

Iluziile Non-Sensurilor Existenţei. 

39) Împlinirile vânate pe ascuns de Moarte 


Zidit pe fruntea Disperării, 
Destinul nu avea altceva de făcut, 
decât să evadeze prin sudoarea Durerii, 
scursă prin Ridurile Timpului, 
care se zvoneşte, 

că s-ar revărsa, 

în OceanulAmintirilor din Viitor, 
ale cărui valuri, 

să ne spele, 

Clepsidra sleită de puteri, 

a Iubirii, 

ce-abia se mai poate ține, 

pe picioarele Eternității Clipei, 
ale căror oase albite de Tristeţe, 
se întrevăd prin carnea străvezie, 
a Speranţelor înfometate, 

de Împlinirile, 

vânate pe ascuns de Moarte. 

40) Printre Razele strălucitoare ale Fericirii 


Însetaţi de Visele Stelelor, 

ne rugăm Iluziilor Non-Sensurilor Existenţei, 
să ne elibereze de noi înşine, 

pentru a putea alerga, 

printre Razele strălucitoare, 

ale Fericirii, 

pe care n-am cunoscut-o niciodată, 

la Faţă, 

încât ne întrebăm, 

dacă este tânără sau în vărstă, 

dacă Ridurile Amintirilor din Viitor, 

îi acoperă și ei obrajii Eternităţii, 

poate că seamănă cu noi, 

cei de dinainte de a fi Lumea Disperării, 
cine ştie, 

cum este cu adevărat, 

dacă există, 

sau dacă o vom cunoaşte vreodată? 

41) Împachetaţi în Destinele țipătoare 


Refugiați, 

în turnurile de Întuneric, 

ale Conştiinţei, 

Iluziilor Vieţii şi Morții, 

iertăm de fiecare dată, 

Fericirea, 

ce nu reuşeşte să ajungă, 

pe ghilotina Culmilor Disperării, 
ale Timpului, 

care ne livrează Morţii, 
împachetaţi în Destinele țipătoare, 
ale Durerii, 

consumată în fiecare Zi, 

la Abatoarele de Cuvinte, 

ale Absurdului. 


42) Niciodată nici un Răspuns 


Pleoapele închise ale Amurgului, 
se răstesc obosite, 

Nopţii Cuvintelor, 

din Inimile apuse de Cer, 

ale Privirilor descompuse, 

ce-şi negociază Coşmarurile, 

la Piaţa de Speranţe, 

unde ni se vând Credinţele, 

pe Norii grei de plumb, 

ai Compromisurilor, 

din ce în ce mai reci şi persistente, 
sub plapumele de Întrebări, 

cu care încercăm să ne învelim, 
Neputinţa, 

neștiind că nu vom primi niciodată, 
nici un Răspuns, 

din partea, 

Iluziilor Vieţii și Morții. 


43) Le strigăm surd Morţii 


Unduiri de cristal spart, 

de tâmplele Zidurilor de Cuvinte, 

ca să ne tăiem Visele, 

în cioburile Compromisurilor, 

cu Sinele Disperării, 

unei Lumi a Deșertăciunii, 

pe care doar Umbrele reci şi materiale, 
din Sângele descompus de Gene, 
folosite și umilite, 


44 


SORIN CERIN 
- OMUL ESTE O ŞOAPTĂ MINCINOASĂ A 
CREAȚIEI - 
-Poeme filosofice- 


al Trecuturilor, 

ce ne-au călcat, 

Istoriile Suferinţelor, 

în picioarele Nepăsării, 

ca să ne plămădească nouă Destinele, 
Marilor Tăceri, 

ale Absurdului, 

pe care le strigăm surd, 

Morţii. 


44) Ca să ne tăiem Eternitatea Clipei în tăişurile lor 


Aleargă-mă Disperare, 
printre Norii de Zile, 

ai Durerii, 

pe care să-i pot şterge, 

de pe Cerul Speranţelor mele, 
încât să prind, 

şi ultimul tren al Orizonturilor, 
care se pierd, 

în Lacrima Luminii Divine, 
ce se prelinge, 

pe faţa brăzdată de Regretele, 
Amintirilor din Viitorul, 
Paşilor Priviriii tale, 

Iubire, 

la ceas de Regăsire, 

când toate pustiurile Deşertăcinii, 
acestei Lumi, 

se vor fi dus, 

către propriile lor, 

Prăpăstii de Zâmbete, 

reci şi încleştate, 

pe care ni le-a pregătit, 
Predestinarea, 

ca să ne tăiem Eternitatea Clipei, 
în tăişurile lor. 


45) Te rog Lumină Divină răsari 


Te rog, 

Lumină Divină, 

răsari, 

şi din Orizontul, 
Eternităţii Clipei mele, 
ca să te pot cuprinde, 

în Steaua Nemuririi, 
Iubirii, 

pe care mi-ai plămădit-o, 
în Inima de Cer, 

a Cuvântului Facerii, 
unei alte Lumi, 

decât aceasta a Deşertăciunii, 

în care am alunecat, 

împins fiind de către un Destin, 
care nu a fost niciodată al meu, 
oricât de mult, 

vor Iluziile Vieţii şi Morţii, 

să cred acest lucru, 

pe țărmurile Disperării, 

unde încă te mai aştept, 

cu drag, 

Lumină Divină. 


46) Știind cât de multe neadevăruri 


Îmi doresc să rătăcesc, 

printre stelele Privirii tale, 

care mă cheamă către Răsăritul, 
Eternității Amintirilor din Viitor, 
în care, 

mi-au spus, 

Iluziile Vieţii şi Morții, 

că mi-ai fi îngropat, 

Fericirea, 

care mi-a plămădit Disperarea, 
de a-i descoperi Înţelesul, 
tocmai în Inima Absurdului, 
dar nu le cred, 

ştiind cît de multe neadevăruri, 
descompuse acum, 

mi-au rostit, 

printre Norii de Plumb ai Viselor, 

pe care încerc şi acum, 

să le spăl cu Lacrima unei Dorinţe, 

care mi se prelinge sub Genele disperate, 
ale Sângelui stricat, 

de Urmele Strămoşilor, 

Suferinţei acestei Lumi. 


47) Ne-a însemnat Anii 


Rupe-mi Fericire, 

o singură Zi măcar, 

din Calendarul ros de Vremuri, 
al Iluziilor Vieţii şi Morţii, 

în care Disperarea, 

ne-a însemnat Anii, 

pe care avem să-i urcăm, 

pe spinarea Durerii, 

pentru a-i duce, 

tocmai pe muntele Deşertăciunii, 
acestei Lumi, 

de unde să ni-i aruncăm, 

în prăpastia adâncă a Morţii, 

de unde să nu ne mai poată chema, 
nici una dintre Marile Tăceri, 
ale Strigătelor Surde, 

care le-au încărunțit, 

pe frunțile, 

Așteptărilor, 

propriului nostru Sine, 

din Amintirile Viitorului, 
descompuse de către Destinele, 
zdrobitoare de Simţăminte, 

ale Uitării. 


48) Prin Genele defecte ale unui Apus însângerat 


Zâmbete încleștate, 

pe rănile adânci și triste, 

ale Zidurilor descompuse de Cuvinte, 
pe care le-am clădit, 
undeva-cândva, 

în licărirea candelelor aprinse, 

ale Viselor, 

pe care le-am găsit, 

printre pietrele funerare ale Zilelor, 
prin care Timpul și-a înmormântat, 
Disperarea, 

de a fi obligat să admire, 


49 


SORIN CERIN 
- OMUL ESTE O ŞOAPTĂ MINCINOASĂ A 
CREAȚIEI - 
-Poeme filosofice- 


strălucirea Întunericului unei Lumi, 

a Morţii, 

pe care Iluziile Non-Sensurilor Existenţei, 
ne-a asuns-o, 

prin Genele defecte, 

ale unui Apus însângerat. 


49) Și să evadăm în Amintirile Viitorului 


Plutim pe lacul de sudoare, 

al Nemărginirii, 

pe care abia o întrezărim, 

printre gratiile cenușii şi masive, 
ale Iluziilor Vieţii şi Morții, 

care ne descompune spectrul Disperării, 
în Zările perfecționate în Durere, 
ale Timpului, 

care ne păzeşte, 

Calea cea mai dreaptă, 

către Moarte, 

ca nu care cumva, 

să ne abatem, 

către noi înşine, 

prea mult, 

încât să alunecăm, 

în adevăratul nostru Sine, 

şi să evadăm, 
în Amintirile Viitorului. 


50) Încât nu ne mai putem regăsi niciodată 


Deschide-mi porțile grele, 

ale Iluziilor Non-Sensurilor Existenţei, 
să te poţi aşeza, 

şi în Sufletele noastre, 

Iubire, 

învingând Zidurile cenuşii şi sumbre, 
ale Morţii, 

care ne-au fost săpate, 

adânc, 

în venele încâlcite ale Destinelor, 

care ne conduce de fiecare dată, 
Sângele descompus al Zilelor, 

către Rătăcirile care ne depărtează, 
într-atât de mult de noi înşine, 

încât nu ne mai putem regăsi niciodată, 
Amintirile Viitorului, 

în care ne-am abandonat, 

Fericirea. 

51) Primește-ne Doamne 


Primeşte-ne Doamne, 

şi Zodiile Umilinţei noastre, 

la Cina Ta de Taină, 

îndestulătoare, 

unde servești, 

doar Stelele Căzătoare ale Destinelor, 
pe care i le vânează Creaţia, 

ce ai plămădit-o, 

în Oceanul de Lacrimi al Durerii, 

să avem parte întreaga Viaţă, 

numai de Țărmurile descompuse ale Viselor, 
care să ni se surpe, 

peste Sufletele pustiite, 

de Focul Sacru al Disperării, 

care să ne mistuie Anii, 

ce-abia se mai întrezăresc, 

printre gratiile ruginite şi triste, 

ale Iluziilor Non-Sensurilor Existenţei. 

52) Labirinturile își spală Rătăcirile 


Aniversările 

Iluziilor Vieţii şi Morții, 

se țin de către Timp, 

pe străzile desfundate ale Disperării, 
unde petrec alături de Deşertăciuni, 
şi Visele prăbuşite, 

din Cerurile Întunericului, 

ale căror Aripi de Amăgiri, 

abia îşi mai pot duce Durerile, 

prin Ridurile zidite, 

în Albiile Uitării, 

unde Labirinturile își spală, 
Rătăcirile, 

pe care vor să le dăruiască, 

altor Reîncarnări. 


53) Ne va muri Moartea 


Niciodată nu vom simţi, 

că Moartea, 

are gustul Iubirii, 

decât atunci când vom redescoperi, 

Adevărul Absolut, 

din Amintirile Viitorului nostru, 
unde ne vom putea reîntoarce, 
doar murind, 

ştiind că doar astfel, 

ne va muri şi Moartea, 

ce ne-a însoțit Viaţa, 

fiind unica posibilitate, 

de a ne părăsi pentru totdeauna, 
Iluziile Vieții şi Morții, 

în această Lume a Deşertăciunii, 
unde respirăm aerul coclit, 

al Disperării. 


54) Respirând Tonul rece şi indiferent 


Ajutat de Disperare, 

Destinul îşi îmbogățește, 
garderoba Durerii, 

cu noi Zile părăsite de Timp, 

prin Cimitirele Cuvintelor noastre, 
ale căror pietre amare funerare, 

le cioplim, 

cu Privirile triste și abătute, 

ale Viselor, 

în care nu ne mai regăsim, 

nici măcar, 

mormintele de Speranţe, 

pe care le-am săpat, 

cu sau fără voia noastră, 

atunci când încă mai eram împreună, 
respirând Tonul rece şi indiferent, 

al Iluziilor Non-Sensurilor Existenţei. 


55) Destinul Lumii Deșertăciunilor 


Mi-aş sparge, 

până şi ultimile căni de pustiu, 
din care-mi beau, 

Apa amară a Existenţei, 

dacă aş şti, 

că voi rămâne Eroul, 

care ţi-a înfrânt, 

Iluziile Vieţii și Morţii din tine, 
ridicându-te în slăvile, 
Nemărginirii unei lubiri, 

prin care ne vom putea rătăci, 
Visele, 

ce izvorăsc din Eternitatea Clipei, 
Privirilor, 

în care ne pierdem, 

fără de Început sau Sfârşit, 

Destinul Lumii Deşertăciunilor, 
pe care am părăsit-o, 

pentru todeauna, 

spre a rămâne, 

în Amintirile noastre din Viitor, 
împreună. 


56) Durerea Despărţirii de noi înşine 


Încotro ne vom Reîncarna, 
Iubirea, 

ascunsă printre Gândurile de plumb, 
ale Deşertăciunilor, 

din Cimitirele de Cuvinte, 

tot mai cernite, 

ale Destinului, 

care ne-a plămădit, 

Durerea Despărțirii, 

de noi înşine, 

atunci când am căzut, 

în Privirile, 

Iluziilor Vieţii şi Morții, 

în care ne-am împietrit, 
Clipele Adevărului, 

fund forțați, 

să ne sculptăm din carnea lor, 

rece şi indiferentă, 

trupurile obscene ale unor Minciuni, 
care ne străjuiesc şi acum, 

ferestrele Ochilor de Cer ai Zilelor, 
care ne-au mai rămas, 

de cheltuit, 

pe taraba Absurdului acestei Lumi. 


57) Zidurile Cioburilor tăioase ale Disperării 


Când ni s-a ridicat, 

Ceaţa Gândurilor, 

peste Întrebările orfane, 

de Râsul sinstru și isteric al Răspunsurilor, 
ne-am dat seama, 

cât suntem de rătăciţi, 

printre Clepsidrele sparte, 

de Zidurile Cioburilor tăioase, 
ale Disperării, 

unui Timp, 

al Nimănui, 

căruia nici o Inimă de Cer, 

a Lacrimilor unor Regrete, 
nu-i va putea spăla, 
Disperarea, 

oricâtă Apă a Uitării, 

ar folosi, 
pe feţele Zâmbetelor încleştate, 
ale Iluziilor Vieţii şi Morții. 


58) Încât îşi stinseră Lumânările Viselor 


Pierdut prin Condiţia Umană a Disperării, 
caut înfrigurat un adăpost, 

pe Buzele reci ale Cuvintelor, 

unde mai așteaptă la rând alături de mine, 
atât de multe Clipe, 

fără adăpost, 

încât mă las convins să le cedez, 

fărâma mea de Identitate, 

câtorva dintre ele, 

care se prăbușiră imediat, 

pe Țărâna Întrupării mele, 

fiind atât de istovite, 

de cât au vegheat la căpătâiul, 

Iluziilor Non-Sensurilor Existenţei, 

încât îşi stinseră, 

Lumânările Viselor, 

de Vântul aspru al Destinului, 

fără a mai ajunge să se topească vreodată, 
de dorul vreunei unei lubiri. 

59) În Ochii Lumii Deşertăciunii noastre 


M-am înecat de atâta Cer Înnorat, 

pe care a trebuit să-l mestec, 

cât mai repede, 

în Privirile abătute ale Destinului, 

pe care nu am reuşit, 

să-l înțeleg niciodată, 

atunci când m-a despărțit, 

de mine însumi, 

lăsându-mă să cad, 

din brațele Amintirilor din Viitor, 

în prăpastia Iluziilor Non-Sensurilor Existenţei, 
prin care mai trece din când în când, 
Creatorul îndurerat, 

ca să-şi Contemple Greşeala Creaţiei, 
privind adânc, 

în Ochii Lumii Deșertăciunii noastre, 
pentru a se întreba, 

câte Păcate Originare a săvârșit, 
punându-ne să-i clădim Catedrale de Vise, 
din Vieţile noastre vândute Morţii. 

60) Să ne îmbrăţişeze cu aerul ei adolescentin 


Ziduri solitare de Regăsiri, 

zac ruinate, 

la marginea mormintelor de Gânduri, 
în care ne-am îngropat, 

Cuvintele rătăcite, 

din Cimitirele Sentimentelor, 

unde nu ne mai aşteaptă, 

nici o Speranță vreodată, 

să ne îmbrăţișeze, 

cu aerul ei adolescentin, 

ca să ne întrebe, 

dacă am prins Eternitatea Clpei, 
de urechile Dorului, 

atunci când s-a făcut că nu ne aude, 
Iubirea, 

care o striga să oprească, 

alături de Lumina Divină, 

în care ne-am întrupat, 
Nemărginirea. 

61) Undeva în urmă într-o altă Existenţă 


Am urcat pe treptele Norilor, 
să-mi întâlnesc Îngerul Păzitor, 
care tocmai se pregătise, 

să aducă o ploaie de Vise, 
peste întinderile musculare, 

ale Cuvintelor, 

ce nu-şi mai găseau locul, 

de atâta imensitate, 

ce umplea de bucurie, 

Inima de Cer, 

care se prăvălea, 

peste Ochii Luminii Divine, 

ai Împlinirii, 

ce tocmai picta Icoanele unei Fericiri, 
pe Zidurile apăsătoare, 

ale Condiţiei Umane, 

care au rămas undeva în urmă, 
într-o altă Existenţă. 


62) Fântânile secate de Îndestulare 


Eliberată de Durere, 
Moartea și-a ucis propriul ei Sine, 

murind, 

pe Zidurile ruinate, 

ale Iluziilor Non-Sensurilor Existenţei, 
pe care ni le-au clădit, 

fântânile secate de Îndestulare, 

ale cănilor de pustiu, 

în care Greșeala Creaţiei, 

ne toarnă Infernul zilnic, 

ce trebuie băut pe nesimţite, 

de către palmele istovite ale Iubirilor, 
în care nu se vor ghici niciodată, 
Amintirile Viitorului. 


63) Mântuiri Amăgitoare 


Rezemat de fruntea Creaţiei, 

Cerul s-a decis în cele din urmă, 
să-i vorbească deschis Lui Dumnezeu, 
despre Infernul, 

Iluziilor Non-Sensurilor Existenţei, 
iar rezultatul a fost, 

că a primit atâtea tunete de Gânduri, 
peste Cuvântul Facerii, 

ce a murit fulgerat, 

în timp ce ne îmbrățişa, 

Absurdul înfometat, 

de noi Orizonturi ale Durerii, 
urmând să ne hrănim Voința, 
din cenuşa lui, 

pe străzile Vieţii inundate, 

cu Mântuiri Amăgitoare, 

ale Viselor, 

ce-și deşartă trupurile vlăguite, 
în Moarte. 


64) Ţie Doamne Dumnezeul meu 


Zideşte-mi Doamne Sufletul, 

pe trupurile Orizonturilor nesfârșite, 
ale Iubirii, 

să pot zbura peste Universul infinit, 
al Creaţiei Tale, 

fără a rupe aripile Îngerilor Păzitori, 
de care sunt nevoit să mă sprijin, 
atunci când voi trece, 

peste prăpastiile fără Sfârşit sau Început, 
ale Iluziilor Vieţii şi Morții, 

pe care vreau să le astup, 

cu Credința, 

pe care ţi-o împărtăşesc, 

Ţie, 

Doamne Dumnezeul meu, 

din al cărui Cuvânt al Facerii, 
s-a născut Durerea și Fericirea. 


65) Sub Cerul liber al străzilor de Cuvinte 


Râsetele isterice, 

ale Zodiilor, 

nu vor să-şi piardă, 

averile Zilelor, 

care par a se întoarce, 
împotriva Calendarului Durerii, 
aprinzând Infernul, 

al cărui Destin, 

ar fi ars oricum, 

pe streaşinile prăfuite, 

ale Cuvântului Facerii, 

sub care şi-a găsit, 

şi Condiţia Umană, 

adăpost provizoriu, 

pentru a nu rămâne, 

sub Cerul liber, 

al străzilor de Cuvinte, 
descompuse şi vagaboande, 
pe care Deşertăciunea, 

ni le rostește batjocoritor, 
atunci când vrem să ne clădim singuri, 

Catedrale pline de Icoane ale Iubirii, 
la care să ne închinăm, 
Creației. 


66) Cuvinte recondiţionate 


La Piaţa de vechituri, 

a Gândurilor, 

se vând şi Cuvinte recondiționate, 
care pot fi folosite, 

pe Vremea urâtă a Viselor, 

ca să nu ne murdărim, 

de Coșmaruri, 

Înţelesurile cele noi şi strălucitoare, 
ale Vorbelor goale, 

la modă, 

pe străzile Destinelor, 

care poartă fuste mini, 

ce nu necesită nici un Răspuns, 
care să poată fi călcat, 

în picioarele lungi şi fade, 

ale Conştiinţei. 

67) Plasa roasă de Vremuri a Compromisurilor 


Rătăcirea a devenit, 

a doua natură umană a Durerii, 

ca să nu ne putem afla vreodată, 
Calea spre Absolutul, 

Amintirilor din Viitorul, 

pe care l-am părăsit, 

însoțiți de Minciuna, 

Iluziilor Non-Sensurilor Existenţei, 
ce ne-au promis că ne vor înveşmânta, 
în faldurile multicolore ale Fericirii, 
care s-au dovedit a fi, 

de o calitate atât de îndoielnică, 
încât ni s-au decolorat, 

toate Promisunile, 

fuind obligați să cădem, 

în plasa roasă de Vremuri, 

a Compromisurilor, 

în care ne ducem şi azi, 

porția de Durere, 

pe care o primim zilnic, 

de la Destin. 


66 


SORIN CERIN 
- OMUL ESTE O ŞOAPTĂ MINCINOASĂ A 
CREAȚIEI - 
-Poeme filosofice- 


68) Către Cerurile Cunoașterii noilor Dureri 


Resturi de Zile, 

aruncate la Întâmplare, 

pe Zidurile Neîntâmplătoare ale Conştiinţelor, 
se zbat între Iluziile Vieții şi Morţii, 
să ne poată înălța, 

către Cerurile Cunoașterii, 

noilor Dureri, 

care ne sunt hărăzite de către Creaţie, 
pentru a-i întreține acesteia Paradisul, 
cu Infernul din fiecare dintre noi, 

cel istoviți de muncile sfinte, 

ale Păcatelor Originare, 

care ne-au redus Eternitatea Clipei, 
la un maldăr deznădăjduit de Ani, 
grei şi apăsători, 

ai Deşertăciunii. 


69) Câteva pene de Gânduri 


Ce-a mai rămas din noi, 
Doamne Dumnezeule, 
decât câteva pene de Gânduri, 

ce ne străjuiau, 

undeva-cândva, 

Aripile de Dor, 

ale Îngerilor Păzitori, 

alături de care, 

îţi construiam Catedrale de Închinăciune, 
pline de Icoanele Iubirii, 

la care să ne închinăm Paşii, 

Fericirii şi nu ai Regretelor, 

care ne pustiesc, 

Inimile de Cer greu şi mohorât, 

pe care Destinele Creaţiei Tale, 

ni l-au dat, 

spre a-l duce în spinarea Viselor noastre, 
ce-abia se mai urnesc, 

de Coşmarurile de plumb, 

ale Zilelor, 

pe care Timpul le spânzură, 

la fiecare colţ de stradă, 

al Uitării, 

spre a le da drept exemplu, 

Infernului, 

despre cum trebuie să-i fie întreținută, 
Imaginea, 

propriului Tărâm. 

70) Târgul de Impresii 


Respiraţii de Vise, 

proaspete şi decongelate, 

din Frigul de Sfârşit de Lume, 

al Cuvintelor năucite, 

de atât de multe raioane de Întrebări, 
câte pot exista, 

la Târgul de Impresii, 

al Infernului din noi înşine, 

unde vrem să primim cât mai ieftin, 
Iluziile Vieții şi Morții, 

de care suntem atât de înfometați, 
la mesele Zilelor pustii şi goale, 

pe care le admiră, 

Păcatele Originare, 

ale Creaţiei. 


71) Să laşi lubirea Luminii Divine 


Nu am fost niciodată izgoniți, 
din Paradisul Totului Primordial, 
Doamne, 

de unde ni se trag, 

Amintirile din Viitor, 

ci am fost amăgiţi, 

să urmăm Iluziile înșelătoare ale Minciuni, 
care se dădea drept Adevăr Absolut, 
atunci când se oglindea, 

în cioburile rămase, 

din Marea Spargere, 

a Totului Primordial, 

iar unul dintre acestea, 

eşti şi Tu, 

Doamne, 

care ai putea să-ți retragi, 

Păcatele Originare, 

ale Deşertăciunii, 

şi să lași Iubirea Luminii Divine, 

să ne înveșmânte Destinele, 

atât de Compromise, 

ale Absurdului acestei Lumi. 


72) Unde să binecuvântăm numele Tău Doamne 


De ce n-ai clădit astfel Cuvântul Facerii, 
Doamne, 

încât să ne regăsim în imensitatea lui, 
Amintirile din Viitor, 

care să ne devină o Realitate a Prezentului, 

unde să binecuvântăm numele Tău Doamne, 
fără să mai trecem, 

prin Apele tulburi şi sfâşietoare ale Suferinţelor, 
izvorâte, 

din Întunericul Păcatelor Originare, 

care ne eclipsează şi acum, 

Lumina Divină a Mântuirii, 

de noi înşine, 

cei înfometați de Adevăr Absolut, 

chiar dacă suntem condamnaţi Cunoașterii, 
Iluziilor Non-Sensurilor Existenţei. 


73) Frigul Lacrimilor greu şi pătrunzător 


Ne-am împotmolit, 

în Ziua de naştere a Cuvântului Facerii, 
Suferinţelor, 

care ne aşteaptă mereu, 

alături de Iluziile Vieţii şi Morţii, 

să ne poată împărtăși Visele Împlinte, 
ale Absurdului, 

pe care suntem obligați să le urmăm, 
până dincolo de Păcatele Originare, 
ale Deşertăciunii, 

în care ne-am înecat, 

Sentimentele înveşmântate, 

de Frigul Lacrimilor, 
greu și pătrunzător, 

ce ni se scurge şi acum, 
de pe Buzele Singurătăţii, 
unor Zâmbete încleştate. 


74) Catedralele somptuoase ale Dezmăţului 


Cum aş putea Doamne să mă revolt, 

când genunchii Gândurilor mele, 

stau lipiţi de fruntea Iluziilor Vieţii şi Morţii, 
prin care îmi curge, 

Sângele Genelor defecte ale Străbunilor, 

în Suferinţe, 

ce au pictat Icoanele amăgitoare, 

ale Iubirilor false, 

din Catedralele somptuoase ale Dezmăţului, 
prin care ni se arată opulenţa şi fastul, 

greu și apăsător, 

ce ne poate călca în picioare, 

zdrobindu-ne fiecare osicior al Clpelor, 

ce ar îndrăzni să ne ia apărarea. 

75) Agăţaţi de Păcatele Originare 


Caravanele Ridurilor, 

pierdute prin Tărâmurile Infernului, 
din Cuvintele măcinate de arșița, 
Privirilor încleştate în Zâmbetele amare, 
ale Gândurilor ascunse, 

care ne-au incendiat, 

până şi Inimile de Vânt, 

ale Compromisurilor, 

pe care le-am pus în vânzare, 

la tarabele Lacrimilor de Vise, 

în care credeam undeva-cândva, 

că ne-am găsit oaza salvatoare, 

de unde să putem evada, 

de noi înşine, 

cei înlănțuiți, 

de Iluziile Vieţii și Morții, 

pentru a ne împlini Destinele, 
agățaţi de Păcatele Originare. 

76) La Expoziţia Infernului 


Strigăte surde, 

zadarnice, 

şi pline de Remușcări apocaliptice, 
sculptează fața Marilor Tăceri, 

ale Condiţiei Umane, 

a cărei statuie, 

am vrea să o prezentăm, 

la Expoziţia Infernului, 

ce are loc în Sufletele noastre, 

la fiecare început de Durere, 

din Zilele forţate să se prostitueze, 
de Iluziile Non-Sensurilor Existenţei, 
a căror dorință o împărtăşim, 

fără voia noastră, 

chiar și atunci, 

când pretindem că iubim. 

77) Nu a vrut niciodată să creadă în noi 


Dansează-mă Viaţă, 

măcar odată, 

să-l pot arăta Morţii cât eşti de talentată, 
în arta Compromisurilor, 

de a fi noi înşine, 

pe scena lunecoasă, 

a Iluziilor Non-Sensurilor Existenţei, 
unde ştiu că ar fi trebuit să te văd, 
însoţind doar Absurdul, 

de mâna muncită a Destinului, 

să ne sorteze nouă Suferințele, 

pe patinoarul acestei Lumi, 

unde doar Păcatele Originare, 

pot să admire, 

cum ni se sparge, 

gheaţa înșelătoare a Cuvintelor, 

ce le rostim unei lubiri, 

care nu a vrut niciodată, 

să creadă în noi. 

